Ifarisen n tallit tamezwarut gan-ten yimeskaren ijenṭaḍen ur nelli ara d isnilsanen neɣ d imesnaruwalen, tuget deg-sen sɛan assaɣ d iserdasen neɣ d tedbelt n umnekcam ; ɣef waya ad naf ifarisen d-ssufɣen xuṣṣen ama deg tarrayt ama deg temsal niḍen yerzan tasnilest ; imeskaren-agi ur d-rrin ara s leqrar i yilugan n tutlayt. Llan gar-asen wid ur nessemgared ara gar tantaliyin n tmaziɣt, ddmen-d ammud deg tentaliyin yemgarrden semlalen-tent deg yiwen n usegzawal, am Jean Michel de Venture de Paradis.